Putin Xabarovsk o‘lkasidagi YTH munosabati bilan hamdardlik bildirdi

Rossiya prezidenti Vladimir Putin mamlakatning Xabarovsk o‘lkasida ikki avtobus ishtirokida ro‘y bergan yo‘l-transport hodisasi jabrlanuvchilari va qurbonlarining oila a’zolariga hamdardlik bildirdi. Bu haqda “Gazeta.ru” xabar bermoqda.

Rossiya prezidenti mamlakat yo‘llarida xavfsizlikni yaxshilash uchun tegishli choralarni ko‘rish zarurligini qayd etib o‘tdi. “Yo‘llarimizda tez-tez baxtsiz hodisalar ro‘y bermoqda, aksariyat hollarda mazkur hodisalarning ko‘lami katta va qurbonlari soni ko‘p”, — dedi Putin.
Avvalroq mahalliy politsiya avtobuslar ishtirokidagi YTH natijasida 16 kishi halok bo‘lgani va bir necha o‘nlab odamlar tan jarohati olganini tasdiqlagan edi.